নাইজেরিয়ার অপহৃত ৩০৩ জন পড়ুয়া! চাঞ্চল্য

ওয়েব ডেস্ক : ফের বন্দুকবাজের হামলা নাইজেরিয়ায় (Nigeria)। এবার ৩০৩ জন পড়ুয়াকে অপহরণের (Students Kidnapped) অভিযোগ উঠল ওই দুষ্কৃতীদের (Criminals) বিরুদ্ধে। সঙ্গে ১২ জন শিক্ষককেও অপহরণ করা হয়েছে বলে খবর। জানা গিয়েছে, গত শুক্রবার ঘটনাটি ঘটেছে। তার জেরে সে দেশে ব্যাপক চাঞ্চল্য ছড়িয়েছে।

জানা গিয়েছে, শুক্রবার সকালে নাইজেরিয়ার (Nigeria) সেন্ট মেরিস ক্যাথলিক স্কুলে হামলা চালায় বন্দুবাজদের এক দল। প্রথমে তারা বন্দুক দেখিয়ে শিক্ষক ও পড়ুয়াদের ভয় দেখায়। অভিযোগ, এর পরেই ৩০৩ জন পড়ুয়া ও ১২ জন শিক্ষককে অপহরণ করা হয়। জানা যাচ্ছে, অপহৃত পড়ুয়াদের বয়স ১২ থেকে ১৭ বছরের মধ্যে।

আরও খবর : ৪ প্রস্তাবেই বিশ্বের উন্নয়ন সম্ভব! জি-২০ সম্মেলনে বিরাট দাবি মোদির

তবে কী কারণে ওই পড়ুয়া ও শিক্ষকদের অপহরণ করা হল? সে বিষয়ে কিছু জানা যায়নি। তবে এখনও পর্যন্ত অপহৃতদের ছাড়া হয়েছে কি না, সে বিষয়ে এখনও কিছু জানানো হয়নি। পড়ুয়া ও শিক্ষকদের উদ্ধার করতে সবরকম ব্যবস্থা নেওয়া হবে বলে জানানো হয়েছে প্রশাসনের তরফে।

প্রসঙ্গত, নাইজেরিয়ায় (Nigeria) বন্দুকবাজদের এমন ঘটনা নতুন নয়। প্রায় সময়েই এমন ধরণের ঘটনার খবর সামনে আসে। চলতি বছরে নাইজেরিয়ায় অবস্থিত বেনুতে শতাধিক গ্রামবাসীকে হত্যার অভিযোগ উঠেছিল দুষ্কৃতীদের বিরুদ্ধে। মূলত, এই অঞ্চলটির উত্তর অংশ মুসলিম প্রধান এবং দক্ষিণ অংশটি খ্রিস্টান অধ্যুষিত। ফলে এখানে সাম্প্রদায়িকতার আগুন জ্বলতে থাকে। সম্প্রতি নাইজেরিয়ার জঙ্গি সংগঠন বোকো হারামকে হুঁশিয়ারি দিয়েছিলেন মার্কিন প্রেসিডেন্ট ডোনাল্ড ট্রাম্প। তিনি হুঁশিয়ারি দিয়ে বলেছিলেন, নাইজেরিয়ার সরকার যদি খ্রিস্টানদের রক্ষা করতে অক্ষম হয়, তাহলে ইসলাম সন্ত্রাসবাদকে গোড়া থেকে উপড়ে ফেলা হবে।

দেখুন অন্য খবর :

The post নাইজেরিয়ার অপহৃত ৩০৩ জন পড়ুয়া! চাঞ্চল্য first appeared on KolkataTV.