আসানসোলের ব্যবসায়ীর বাড়িতে হামলায় গ্রেফতার চার

ওয়েব ডেস্ক: আসানসোলে (Asansol) নর্থ হিলভিউ এলাকায় ব্যবসায়ীর বাড়িতে আগ্নেয়াস্ত্র নিয়ে আক্রমণের (Attack) ঘটনায় গ্রেফতার (Arrest) চার। ধৃতদের কাছ থেকে উদ্ধার হয়েছে ১টি পিস্তল, দুটি বাইক ও একটি চার চাকা গাড়ি। গ্রেফতার হওয়া যুবকদের নাম অখিলেশ, সাদ্দাম, রঘুনাথ কর্মকার ও তাবরেজ খান। অখিলেশ ওই ঘটনায় মাস্টারমাইন্ড বলে মনে করছে তদন্তকারীরা। তার আগেও ব্যাঙ্ক ডাকাতির অভিযোগ ছিল। পুলিশ সূত্রের খবর, এই ঘটনায় যুক্ত থাকতে পারে আরও বেশ কয়েকজন। যোগ থাকতে পারে বাইরের রাজ্যের সঙ্গে।

ধৃতদের মধ্যে তাবরেজ খানকে আসানসোল উত্তরের সুগম পার্ক সংলগ্ন এলাকা থেকে গ্রেফতার করা হয়েছে।  সেখানে গাড়ি ও পিস্তল বাজেয়াপ্ত করা হয়েছে। এর পর অখিলেশকে গ্রেফতার করা হয় আসানসোলের নুরুদ্দিন রোড এলাকা থেকে। দামড়া সংলগ্ন এলাকা থেকে গ্রেফতার করা হয় রঘুনাথকে।

আরও পড়ুন: পানিহাটিতে হেলে পড়ল আবাসন, আতঙ্কে বাসিন্দারা

গত শুক্রবার আসানসোলে ব্যবসায়ীর বাড়িতে আগ্নেয়াস্ত্র সমেত দুষ্কৃতীরা তাণ্ডব চালায়। বাড়ির কাজের লোকের তৎপরতায় পালিয়ে যেতে বাধ্য হয় তারা। শনিবার সকাল থেকে আসানসোল উত্তর থানা ও দক্ষিণ থানা পুলিশ অভিযান চালিয়ে গ্রেফতার করে অভিযুক্তদের।

দেখুন অন্য খবর: